༄༅། །ཐེག་མཆོག་གནད་ཀྱི་སྙིང་པོ་ཞེས་བྱ་བ་
བཞུགས་སོ། །
༼བླ་མ་དཔལ་སྐྱབས་ལ་གནང་བའི་བློ་སྦྱོང་ཐེག་མཆོག་གནད་ཀྱི་སྙིང་པོ།
གློ་བོ་མཁན་ཆེན་བསོད་ནམས་ལྷུན་གྲུབ་ཀྱིས་མཛད།
༄༅། །ན་མོ་མཉྫུ་ཤྲཱི་ཡེ། བདག་ཉིད་ཆེན་པོ་ས་སྐྱ་པཎྜི་ཏ། །དེ་གསུང་ཡིད་ལ་
བཅགས་ཤིང་གོམས་པའི་མཐུས། །རྒྱས་སྲས་བྱང་ཆུབ་སེམས་དཔའི་ལམ་བཟང་དོན། །
གཅིག་ཏུ་དྲིལ་ནས་ཉམས་ལེན་འདི་ལྟར་མཛོད། །
དང་པོ་ཆོས་ལ་མ་ཞུགས་པ་ནས་དང་སམ་གྱི་བར་དུ་ཕྱི་རོལ་གྱི་རྐྱེན་ལ་ལྟོས་སམ་
མ་ལྟོས་ཀྱང་རུང་སྟེ། སངས་རྒྱས་དང་བྱང་ཆུབ་སེམས་དཔའི་ངོ་མཚར་བའི་སྤྱོད་པ་རླབས་པོ་
ཆེ་ལ་དད་པ་དང་མོས་པ་གཏིང་ནས་སྐྱེ་ཞིང༌། མགོན་མེད་པ་དང་སྡུག་བསྔལ་བ་ལ་སོགས་
འདི་ཁོ་ནའི་
པའི་སེམས་ཅན་ལ་ཞེ་ཐག་པ་ནས་སྙིང་རྗེ་ཆེན་པོ་བཅོས་མ་མ་ཡིན་པ་སྐྱེས་ཏེ།
ཕྱིར་དུ་བདག་བསྐལ་པའི་བར་དུ་འཁོར་བར་གནས་ཀྱང་ཅི་མ་རུང་སྙམ་པའི་བློ་སྐྱེ་ཞིང༌། དེའི་
ཆེད་དུ་སྨོན་ལམ་ཡང་འདེབས་པའི་འདུན་པ་དྲག་པོ་འབྱུང་བའི་ཚེ་ཐེག་པ་ཆེན་པོའི་རིགས་
སད་པ་ཟེར་ཞིང་། སེམས་ཀྱི་རྒྱུན་འདི་ལ་བརྟེན་ནས་ཆོ་ག་ལ་ལྟོས་སམ་མ་ལྟོས་ཀྱང་རུང་སྙིང་
རྗེས་རྒྱུ་བྱས་པའི་ཤིན་ཏུ་བརྟན་པའི་བྱང་ཆུབ་ཀྱི་སེམས་མྱུར་དུ་སྐྱེ་བ་ཡིན་པས་འདི་ལྟ་བུའི་
སེམས་སྐད་ཅིག་མ་རེ་སྐྱེས་ཀྱང་འཁོར་བ་དང་མྱང་འདས་ཀྱི་སས་བསྡུས་པའི་དགེ་བ་ཐམས་
ཅད་ ཟིལ་གྱིས་ མནོན་ པར་ ཤེས་ པར་བྱས་ ནས་ བདག་ གཞན་བརྗེ་ བའི་ ལམ་ ལ་ འཇུག་
-263-

བརྩེ་ཆེན་འོད་སྣང་ལས། པོད་ཆེན་དྲུག་གི་ཆ་ལག་ལམ་རིམ་སྐོར།
པར་བྱའོ། །འདི་ནི་བྱང་ཆུབ་སེམས་དཔའི་རིགས་ཀྱི་སྟོབས་རབ་ཏུ་སད་པ་གཅིག་གིས་གང་
ཟག་གཞན་མཉམ་པ་ལ་སོགས་པ་ནས་བློ་རིམ་གྱིས་སྦྱོང་མི་དགོས་པར་རང་གི་རིགས་སད་
པའི་རྗེས་ཐོག་དེ་མ་ཐག་འཁོར་བ་དང་མྱ་ངན་ལས་འདས་པའི་མི་མཐུན་པའི་རྐྱེན་ཐམས་ཅད་
རང་ གི་བློའི་ཁུར་དུ་ ལེན་ནུས་ པ་ དེ་བྱུང་བ་དེ་ཡིན་ནོ། །དེ་ཡང་དམྱལ་བའི་ ཤིང་རྟ་ འདྲེན་
པའི་གྱད་དུ་འཁྲུངས་པའི་རྣམ་པར་ཐར་པ་དང༌། མཛའ་བོའི་བུ་མོའི་གཏམ་རྒྱུད་སོགས་ཀྱི་
དངོས་བསྟན་ཡིན་ཞིང༌། པུ་ཏོ་བའི་གསུང་ལས། ངས་ར་སྒྲེང་གི་ཤུག་བསེབ་ན་ཡོད་པའི་དགེ་
བསྙེན་རྒན་པོ་དེ་ལས། དང་པོར་བདག་གཞན་བརྗེ་བ་ནས་བློ་སྦྱོང་བ་དེ་ཐོས་ཞེས་གསུངས་
པ་ཡང་དོན་འདི་ལ་དགོངས་པ་ལགས་སོ། །དེ་ལྟར་རིགས་སད་ནས་རང་གཞན་སྡུག་བསྔལ་
ལས་སྒྲོལ་འདོད་ཀྱི་བློ་སྐྱེས་པ་ན་དེ་ལྟ་བུའི་མཐུ་སྟོབས་དང་ལྡན་པ་དཀོན་མཆོག་གསུམ་ལས་
གཞན་མེད་པར་ཤེས་ཏེ། སྐྱབས་མཆོག་ཏུ་གྱུར་པ། རྣམ་པ་གསུམ་ལ་ཁྱད་པར་བཞི་ལྡན་གྱི་
ཚུལ་དུ་སྐྱབས་སུ་འགྲོ་ཞིང༌། དེའི་བསླབ་བྱ་ལ་ཕྱོགས་མཐའ་དག་ནས་སློབ་ཅིང་ཉམས་སུ་
ལེན་པ་ཡིན་ནོ། །སྐྱབས་སུ་སོང་བའི་དགོས་པའི་གཙོ་བོ་ཡང༌། མཐའ་ཡས་པའི་སེམས་
ཅན་གྱི་སྡུག་བསྔལ་སེལ་བ་ཡིན་ལ། དེ་ད་ལྟ་ནས་སྦྱོར་བའི་སྟོབས་ཀྱིས་བསྒྲུབ་པར་དཀའ་
ཡང་བསམ་པ་ སེམས་བསྐྱེད་པའི་སྒོ་ནས་ད་ལྟའི་དུས་སུ་ཡང་ཡུལ་ཐམས་ཅད་ལ་ཕྱོགས་
རིས་མེད་པར་ཉམས་སུ་བླངས་པས་ཆོག་པ་ཡིན་པས། དང་པོར་ཡུལ་རགས་པ་རྣམས་དང་དེ་
ནས་ཕྲ་བ་དང༌། དེ་ནས་ཤིན་ཏུ་ཕྲ་བའི་བར་ལ་རང་གི་ཡིད་དུ་འོང་བ་དང་མི་འོང་བ་དང་བར་
མ་གསུམ་དུ་ཁ་ཚོན་ཆོད་ཅིང༌། ཡིད་དུ་འོང་བ་ཐམས་ཅད་མཐའ་ཡས་པའི་སེམས་ཅན་ཐམས་
ཅད་ཀྱིས་ཐོབ་ཅིང་དེ་ལ་བརྟེན་ནས་གནས་སྐབས་དང་མཐར་ཐུག་གི་ ཕན་བདེ་ཐོབ་པར་
བསམ། ཡིད་དུ་མི་འོང་བ་དང་མི་འདོད་པ་ཐམས་ཅད་རང་ལ་བླངས་ཤིང་རང་གི་བདག་ཏུ་
འཛིན་པ་ཅི་ཐུལ་བྱ། དེ་ཡང་ཡིད་དུ་འོང་བ་དང་མི་འདོད་པ་འདི་ཐམས་ཅད་ཡུལ་ཁོ་རང་གི་
264-

གྲགས་ཆེན་བཅོ་བརྒྱད་ཀྱི་ཐེག་མཆོག་གནད་ཀྱི་སྙིང་པོ། ༼༡
བཤིས་ལུགས་ ལ་ ཡང་ མེད་ཅིང་། ། རང་ གི་ སེམས་ཀྱི་ གནས་ཚུལ་ ལ་བལྟས་ པའི་ ཚེ་ནའང་
དེ་ལྟ་བུ་ཅི་ཡང་མེད་པ་ལ་སྔར་ཡན་ངོ་མ་ཤེས་པའི་སྟོབས་ཀྱིས་ཡོད་པར་འདུག་པ་དོན་ལ་
ཡོད་ན་གཞན་གྱི་སྡུག་བསྔལ་དེ་ཚུར་བླངས་པ་ན། རང་གི་ཐོག་ཏུ་ཅིས་ཏེ་མི་བྱུང་སྟེ་འབྱུང་
རིགས་པ་ལས་མི་འབྱུང་བའི་ཕྱིར་བདག་ཏུ་བཟུང་བ་ཙམ་མ་གཏོགས་དོན་ལ་མེད་དོ་ཞེས་
་རང་
ཤེས་ པའི་ཕྱིཪ་ གཞན་གྱི་སྡུག་ བསྔལ་ཚུར་ལ་བློས་ལེན་པ་ཡིན་ནོ། །ཡང་འགའ་ཞིག་
ཉིད་ལྷར་བསྒོམས་ནས་གཞན་གྱི་སྡུག་བསྔལ་བླང་དུ་མི་འདོད་ཟེར་བ་ཡོད་དེ། རང་ཉིད་ལྷར་
བསྒོམས་ཀྱང་གཞན་གྱི་སྡུག་བསྔལ་དུ་བཟུང་བ་དེ་ལྷ་ཉིད་ཀྱི་རྣམ་པར་བྱས་ནས་ཚུར་ལ་བླངས་
ཤིང་། གཞན་གྱི་སྡུག་བསྔལ་གྱི་སྣང་བ་དེ་འགགས་པར་བསམས་པས་རང་ཉིད་ལ་བསྐྱེད་
རིམ་དང་ འགལ་བའི་ཉེས༌པ༌ཅི༌ཡང་མི་འབྱུང་ངོ༌། །ཡང་ཡུལ་བར་མ་རྣམས་ལ་དགེ་བར་
བསྒྱུར་ ནས་ གཞན་ ལ་སྦྱིན་ པ་ དང༌ ། རང་ གིས་ གཞན་གྱི་ ཆེད་དུ་ ལོངས་སྤྱོད་པའི་ཐབས་
མཁས་ཀྱིས་ཟིན་པར་བྱེད་པ་རྣམས་ནི་བློ་སྦྱོང་གཞན་དང་འདྲའོ། །དེ་ནས་ཕྲ་བ་དང་ཤིན་ཏུ་
ཕྲ་བའི་སེམས་ཀྱིས་སྐད་ཅིག་མ་ རེ་ རེ་ལ་ཡང་ གཏོང་ལེན་དང་བདག་གཞན་བརྗེ་བ་དྲན་
པར་བྱ་ཞིང་དེ་ཡང་རྒྱུ་སྙིང་རྗེ་ཆེན་པོ་སྔོན་དུ་མ་སོང་ན་བྱང་ཆུབ་ཀྱི་སེམས་རྣལ་མར་མི་འགྲོ་
བས། སྙིང་རྗེ་ཆེན་པོས་ཡིད་དྲངས་ནས། དྲན་ཤེས་བཞིན་གྱིས་ལུས་དང་སེམས་ཀྱི་གནས་
སྐབས་ལ་ཡང་ཡང་དུ་བྱ་ར་བྱ་ཞིང༌། གོང་དུ་བཤད་པའི་ལྷག་བསམ་གྱིས་རྒྱས་ཐེབས་ན་སྤྱོད་
པ་ལ་འཇུག་པ་ནས་གསུངས་པ་ལྟར། ལུས་དང་སེམས་ཀྱི་གནས་སྐབས་ལ། །ཡང་དང་ཡང་
དུ་བརྟག་བྱ་བ། །དེ་ཉིད་ཁོ་ན་མདོར་ན་ནི། །ཤེས་བཞིན་བསྲུང་བའི་མཚན་ཉིད་དོ། །ཞེས་དང་།
བདག་དང་གཞན་དུ་བརྗེ་བྱ་བའི། །གསང་བའི་གདམས་པ་སྤྱད་པར་བྱ། །ཞེས་གསུངས་པའི་
དགོངས་པ་ཐུན་མོང་མ་ཡིན་པ་ཉམས་སུ་བླངས་པར་འགྱུར་བ་ཡིན་ནོ། །ཡང་འདི་ཉམས་སུ་
ལེན་པའི་སྐབས་སུ་ཡུལ་གཞན་ལ་སྡིག་པ་དང་འབྲེལ་བའི་ཟས་ནོར་ལོངས་སྤྱོད་འཁོར་གཡོག་
- 265 -

བརྩེ་ཆེན་འོད་སྣང་ལས། པོད་ཆེན་དྲུག་གི་ཆ་ལག་ལམ་རིམ་སྐོར།
ལ་སོགས་པ་ཕུན་སུམ་ཚོགས་པ་ལྟར་སྣང་ཡོད་པ་ཐམས་ཅད་ཀྱང་རང་ལ་བླངས་ཤིང༌། སྡིག་
པ་དང་མ་འདྲེས་པའི་རང་གི་ཕུན་སུམ་ཚོགས་པ་ཡང་དག་པ་རྣམས་ཡུལ་དེ་དག་གིས་ཐོབ་
པར་བསམ། སྒོས་ཀྱི་གཞན་སྡིག་པ་དང་འབྲེལ་བའི་ཕུན་ཚོགས་ལྟར་སྣང་ལ་ལོངས་སྤྱོད་
པ་རྣམས་ལ་ཡོན་ཏན་དུ་བལྟ་ཞིང་དེ་དང་འབྲལ་འདོད་ཀྱི་སྙིང་རྗེ་འདི་བསྐྱེད་ན། བྱང་ཆུབ་
སེམས་དཔའི་ཐབས་ལ་མི་མཁས་པའི་གྲངས་སུ་འགྲོའོ། །ཡང་དངོས་སུ་ཡུལ་སེམས་ཅན་དེ་
ལ་གནོད་པ་ལྟ་བུ་བསྟན་ནས་སེམས་ཅན་དེའི་སྡུག་བསྔལ་དང་སྡུག་བསྔལ་གྱི་རྒྱུ་ཐམས་ཅད་
འདོར་དུ་འཇུག་ཅིང༌། དོར་བའི་རྗེས་སུ་ཕན་བདེའི་ཐབས་ཀྱིས་རྗེས་སུ་འཛིན་པ་ཡང་ཐབས་
ལ་མཁས་པའི་ཁྱད་པར་ཡིན་པས་བསམ་སྦྱོར་གཉིས་ཀའི་སྒོ་ནས་ཉམས་སུ་བླང་དགོས་ཏེ།
བདུད་དང་ལོག་འདྲེན་ལ་སོགས་པ་འགའ་ཞིག་ཚར་གཅོད་པའི་ཕྱིར་དུ་ལྷའི་སྐུ་ཁྲོ་བོ་དང༌།
སྔགས་དྲག་པོ་དང་། རྣམ་འགྱུར་འཇིགས་སུ་རུང་བ་དུ་མ་སྙིང་རྗེའི་སྟོབས་ཀྱིས་བསྒོམས་པ་
དང༌། དེད་དཔོན་སྙིང་རྗེ་ཆེན་པོས་ཚོང་པ་གཡོན་ཅན་བསད་པ་ལྟ་བུ་སྦྱོར་བའི་སྒོ་ནས་ཀྱང༌།
ལག་ཏུ་བླངས་པ་ཇི་ལྟ་བ་བཞིན་ནོ། །འདི་འདྲ་བའི་ཐབས་ལ་མཁས་པའི་ཁྱད་པར་མི་ཤེས་
པར་འཕྲལ་གྱི་ཀུན་སྤྱོད་ཞི་བ་དང༌། ཁ་འཇམ་པ་དང༌། སེམས་ཀྱི་འཕྲོ་འདུ་ཉུང་བ་ཙམ་གྱིས་
རང་ཉིད་སེམས་དཔའ་ཆེན་པོར་རློམ༌ཞིང༌། སེམས་ཅན་འདུལ་བའི་དགོས་པའི་དབང་གི་
ཐབས་ལ་མཁས་པའི་སྤྱོད་པ་སྣ་ཚོགས་པ་མཛད་པའི་རྒྱལ་བའི་སྲས་དག་ལ་རྒྱུད་ཚོད་མ་
ལོངས་པའི་སྒོ་ནས་ཞེ་བརྙས་བྱེད་ཅིང༌། འདི་དག་ནི་འདུ་འཛིར་གནས་པའོ། །འཁོར་བ་ལས་
ནམ་ཡང་མི་ཐར་རོ་ཞེས་སྐུར་བ་འདེབས་ཤིང༌། རང་དོན་གྱི་སེམས་གནས་འདམ་ཆུ་ལྟ་བུས་
ཚིམ་ཞིང་མགུ་ནས་ཕྱག་རྒྱ་ཆེན་པོའི་དོན་ལ་གདེངས་ཐོབ་པར་རློམ་པ་རྣམས་ནི་རེ་ཤིག་ཟབ་
པ་དང་རྒྱ་ཆེ་བའི་གསུང་རབ་ཀྱི་དོན་ལ་སེམས་པ་ལྟ་ཞོག་གི །འཕགས་པ་སྤྱན་རས་གཟིགས་
དབང་ཕྱུག་གི་ཕྱག་སྟོང་དང་སྤྱན་སྟོང་གི་བཀོད་པ་བསྟན་ནས་འགྲོ་བའི་དོན་མཛད་པ་ཙམ་ལ་
- 266 -

གྲགས་ཆེན་བཅོ་བརྒྱད་ཀྱི་ཐེག་མཆོག་གནད་ཀྱི་སྙིང་པོ། ༼༡
ཡང་དཔྱད་པ་མ་ཞུགས་པ་ཡིན་ནོ། །མདོར་ན་བདག་གཞན་བརྗེ་བའི་བསམ་པ་བཅོས་མིན་
གྱི་སྒོ་ནས། ཐབས་ ལ་ མཁས་ པའི་བསམ་པ་སྣ་ཚོགས་སུ་སྦྱང་ཞིང༌ ། སྦྱོར་བ་ཡང༌། སྡུག་
བསྔལ་ཡིན་ཡང་གང་ཕན་དང༌། །ཕན་དང་བདེ་བ་རྣམས་བྱས་ཏེ། །བདེ་ཡང་མི་ཕན་མི་བྱའོ།།
ཞེས་ གསུངས་ པ་ལྟར་ འཕྲལ་ཕུགས་ གཉིས་ ཀར་ ཕན་ པ་རྣམས་ ཐམས་ཅད་དུ་བྱ། འཕྲལ་
ཕུགས་ གཉིས་ ཀར་ གནོད་ པ་རྣམས་ ཐམས་ ཅད་དུ་ མི་བྱ། འཕྲལ་དུ་སྡུག་བསྔལ་ ཡང་
ཕུགས་སུ་ཕན་ན་བྱ། འཕྲལ་དུ་བདེ་ཡང་ཕུགས་མི་ཕན་ན་མི་བྱ་བ་རྣམས་ལེགས་པར་ཤེས་
པ་བྱས་ནས་བློ་སྦྱོང་བ་ཡིན་ནོ། །འདི་དག་གི་སྐབས་སུ་ནང་གི་ཉོན་མོངས་པ་ཤིན་ཏུ་དྲག་པོ་
དང༌། ཕྱི་རོལ་གྱི་འདྲེའི་གནོད་པ་དང་། མ་ཉེས་པའི་ཁ་གཡོགས་དང༌། གཞན་གྱི་ཕྲག་དོག་
དང༌། དྲིན་གྱིས་བསྐྱངས་པའི་མིས་གནོད་སྐྱེལ་བ་ལ་སོགས་པ་བྱུང་ན་བློ་སྔ་མ་ལས་གཡོ་བ་
མེད་པ་དང༌། མི་སྐྱོ་བ་གལ་ཆེ་སྟེ། རྒྱན་ལས་བསྟན་པ་གྲོགས་ངན་སྡུག་བསྔལ་དང༌། །འཐབ་
མོ་ཐོས་པས་མི་གཡོས་པ། །ཞེས་པ་ལ་སོགས་པ་ལྟ་བུའོ། །དེ་ལྟ་བུའི་ལྷག་བསམ་ཅན་གྱིས་
ལག་ཏུ་བླང་བྱའི་ དགེ་ བའི་གཙོ་བོ་ནི་རང་སྨིན་བྱའི་སྤྱོད་པ་ ཕར་ཕྱིན་དྲུག་དང༌། གཞན་སྨིན་
བྱའི་སྤྱོད་པ་བསྡུ་བའི་དངོས་པོ་བཞི་ཡིན་པས། རང་གཞན་སྨིན་པའི་ཐབས་དེ་ཐམས་ཅད་
འཁོར་བ་དང་ཐེག་དམན་གྱི་མྱང་འདས་ཀྱི་རྒྱུར་མི་འགྲོ་བའི་ཉམས་སུ་ལེན་ཚུལ་ཤེས་པར་
བྱས་ནས་ལག་ལེན་ཅི་འགྲུབ་བྱེད་པ་ལགས། དེ་ཡང་འཁོར་བའི་རྒྱུར་མི་འགྱུར་བ་ལ་ཤེས་
རབ་ཀྱི་སྟོབས་ཀྱིས་དགེ་བ་གང་བྱེད་ལ་མངོན་ཞེན་མེད་པ་གཙོ་ཆེ། མྱང་འདས་ཀྱི་མཐའ་
འགོག་པ་ལ་སྙིང་རྗེ་ཆེན་པོས་ཕར་ཕྱིན་དྲུག་དགེ་བ་གང་བྱས་སེམས་ཅན་གྱི་དོན་དུ་བསྔོ་བ་
གཙོ་ཆེ། སྤྱིར་ ཕར་ཕྱིན་དྲུག་པོ་ཐམས་ཅད་ཀྱང་ ཐབས་ཤེས་ གཉིས་སུ་བསྡུས་ནས་ཐབས་
མཁས་ཀྱིས་འགལ་མེད་དུ་ཉམས་སུ་ལེན་དགོས་པ་ཡིན་ལ། དེ་ཡང་བྱང་ཆུབ་སེམས་དཔའ་
སོ་སོ་སྐྱེ་བོའི་ས་ལ་གནས་པ་རྣམས་ཀྱིས་ཤེས་རབ་ཀྱི་ཆའི་ཉམས་ལེན་རྣམས་སྒྲོ་འདོགས་
-267-

བརྩེ་ཆེན་འོད་སྣང་ལས། པོད་ཆེན་དྲུག་གི་ཆ་ལག་ལམ་རིམ་སྐོར།
ཆོད་ པར་བྱས་ ནས་ གཙོ་ ཆེཪ་སྙིང་རྗེ་ ཆེན་ པོ་ ལ་ སོགས་ པ་ ཐབས་ཀྱི་ ཆ་རྣམས་ ཉམས་སུ་
བླངས་ཏེ་འཇམ་དཔལ་རྩ་བའི་རྒྱུད་ལས། གྲོགས་པོ་དག་མདོར་ན་བྱུང་ཆུབ་ཀྱི་སེམས་དང་
མ་བྲལ་ཞིང༌། དཀོན་མཆོག་གསུམ་ལ་ལྷག་པར་མོས་ནས་མཆོག་ཏུ་ཚུལ་ཁྲིམས་ཀྱང་ཡི་མུག་
པ་མེད་པར་རྟག་ཏུ་མངོན་པར་བརྩོན་པར་བྱས་ན། ངའི་གསང་སྔགས་རིམ་པར་ཕྱེ་བ་བསྟན་
པ་མཐའ་ཡས་ཤིང་རྨད་དུ་བྱུང་བ་བྱང་ཆུབ་སེམས་དཔའི་རྒྱུ་མཐུན་པ་ཡིད་ལས་བྱུང་བ་འགྲུབ་
པར་འགྱུར་རོ། །ཞེས་བྱ་བས་ཏེ་གཞན་གོ་བར་མི་བྱའོ། །ཞེས་དང༌། ཆོས་ ཡང་དག་ པར་
བསྡུས་པའི་མདོ་ལས། སྤྱན་རས་གཟིགས་དབང་ཕྱུག་གིས་གསོལ་པ། བཅོམ་ལྡན་འདས་
བྱང་ཆུབ་སེམས་དཔའ་ཆོས་ཤིན་ཏུ་མང་པོ་ལ་བསླབ་པར་མི་བགྱིའོ། །བྱང་ཆུབ་སེམས་དཔའ་
ཆོས་གཅིག་རབ་ཏུ་བཟུང་ཞིང་རྟོགས་པར་བགྱིས་ན་སངས་རྒྱས་ཀྱི་ཆོས་ཐམས་ཅད་དེའི་ལག་
མཐིལ་ཏུ་མཆིས་པ་ལགས་སོ། །གཅིག་པོ་གང་ཞེ་ན། སྙིང་རྗེ་ཆེན་པོའོ། །ཞེས་པ་ལ་སོགས་
པ་གསུངས་པའི་དོན་ཡིན་ནོ། །སྙིང་རྗེ་དེ་ཡང་ཐབས་མཁས་ཀྱི་སྟོབས་ཀྱིས་རྣམ་དབྱེ་ཤེས་པ་
དགོས་ཀྱི། སྙིང་རྗེ་ཟེར་ནས་སེམས་ཅན་སྡིག་པ་བྱེད་པ་ལས་མི་ལྡོག་པ་དང༌། ལམ་ངན་པ་
ལ་ཞུགས་པ་རྣམས་སྙིང་རྗེ་ཟེར་ནས་དེ་དག་ལ་ལུས་ངག་གིས་བྱམས་པ་བསྟན་ནས་ལོག་པ་
ལ་སྦྱོར་བ་ལ་སོགས་པ་ནི། བློ་སྦྱོང་གི་དགག་བྱ་ཁོ་ན་ཡིན། བློ་སྦྱོང་རྨ་བྱ་དུག་འཇོམས་ལས།
ཐོས་པ་ཆུང་ངུ་གྲུབ་ཐོབ་ངན་པ་དག །ཐུན་མོང་མཐོང་བས་མཆོག་ཏུ་ང་རྒྱལ་སྟེ། །ལམ་རིམ་
མེད་པར་བླུན་པོ་ཁྲིད་པ་རྣམས། །མཁས་པ་རྣམས་ཀྱིས་ཁྱི་དམའ་དབབ་བྱ་ཡིན། །སངས་རྒྱས་
བསྟན་ལ་དགྲ་བོ་ལངས་པ་ན། །སོ་སོར་ཐར་ལ་བཟང་པོར་རློམ་གྱུར་ནས། །ལེགས་པར་
བཤད་པའི་འབུལ་ཆོག་མི་བྱེད་པར། །བསྟན་པ་འཛིན་ལ་དམ་པ་མཚར་རེ་ཆེ། །ཞེས་བཤད་
པ་ལྟ་བུའོ། ། །འདི་ འདྲའི་ རིགས་ ཅན་ཐམས་ཅད་ རང་གི་བློས་དཔྱད་ཅིང༌། རྒྱལ་སྲས་ལམ་
བཟང་ལྟ་བུའི་གཞུང་དང༌། ཐབས་ལ་མཁས་པའི་མདོ་ལ་སོགས་པ་ལེགས་པར་བལྟས་ནས་
- 268 -

གྲགས་ཆེན་བཅོ་བརྒྱད་ཀྱི་ཐེག་མཆོག་གནད་ཀྱི་སྙིང་པོ། ༼༡
སེམས་ཀྱི་ཐོག་ཏུ་འཇོག་པ་དང༌། དངོས་སུ་ཕར་ཕྱིན་དྲུག་གི་ཉམས་སུ་ལེན་པ་ཐམས་ཅད་ལ་
ཡང་ལྷག་བསམ་དེས་ཟིན་པར་བྱེད་པ་དང༌། དེར་མ་ཟད་འགྲོ་འཆག་ཉལ་གསུམ་ལ་སོགས་
པའི་གནས་སྐབས་ཐམས་ཅད་སྤྱོད་ཡུལ་ཡོངས་སུ་དག་པའི་མདོ་ནས་འབྱུང་བ་ལྟར། གོང་དུ་
བཤད་པའི་ལྷག་པའི་བསམ་པས་རྒྱས་ཐེབས་པར་བྱའོ། །དེ་ལྟར་ཉམས་སུ་བླངས་པའི་འབྲས་
བུས་ནི། ས་ལམ་རྣམས་འགྲོད་ནས་སྐུ་གསུམ་གྱི་གོ་འཕང་མཆོག་ཐོབ་སྟེ་ཡོན་ཏན་གྱི་ཆོས་
ཚད་ མེད་ པས་ མཐའ་ ཡས་ པའི་ སེམས་ ཅན་རྗེས་སུ་ འཛིན་ པར་ནུས་པ་ཡིན་ནོ། །གནས་
ལུགས་ཀྱི་དོན་ལ་མཉམ་པར་འཇོག་པའི་ཚུལ་ལ་སོགས་པ་ཡོད་པའི་དོན་སྤྱི་མ་ལོག་པ་དང༌།
ངེས་པ་འདྲོངས་པའི་སྟོབས་ཀྱིས་ཐབས་དང་ཟུང་འབྲེལ་དུ་ཉམས་སུ་ལེན་པ་བྱུང་ན་རབ་ཚད་